Trepča (rudnik)
Trepča je veliko ležište olovo-cinčane rude na Kosovu, koje obuhvata zapadne, jugozapadne i južne dijelove Kopaonika. Nalazi se 9 km sjeveroistočno od Kosovske Mitrovice. Jedna je od najvećih takvih ležišta u Evropi. Eksploatacija rudnih bogatstava započela je u doba kralja Milutina (1282–1321), početkom 14. stoljeća (1303) i trajala je do kraja 17. stoljeća. Između dva svjetska rata, britanska kompanija "Trepča Mines Limited" započinje radove na području Trepče (1927) otvaranjem rudnika (1930) i gradnjom topionice olova (1940). Poslije Drugog svjetskog rata, njena imovina je nacionalizirana i utemeljen je Rudarsko-metalurško-hemijski kombinat olova i cinka Trepča, koji je u jednom trenutku zapošljavao otprilike 20.000 radnika i proizvodio otprilike 70% mineralnih sirovina Jugoslavije. Danas, uslijed specifične situacije u tom dijelu Kosova, veći dio kombinata Trepča nije operativan, a dodatni problem predstavlja zastarjela i dotrajala oprema. Prema posljednjim procenama iz 2001, preostali kapacitet Trepče je oko 29.000.000 t rude od čega je: 3,40 do 3,45% odnosno 999.000 t olova, 2,23 do 2,36% odnosno 670.000 t cinka 74 do 81 g/t odnosno 2.200 t zlata.